สวัสดีค่ะ คุณเนื่องด้วยวันนี้ได้เข้าทำการรักษาอาการมดลูกโต ณ โรงพยาบาลรัฐแห่งหนึ่ง (หลังจากทราบผลตรวจอัลตราซาวน์จากคลินิก) โดยยื่นผลที่ตรวจมาแล้ว และคุณที่รพ. ทำการซักประวัติและตรวจเพิ่มเติมดังนี้ ตรวจด้วยการใช้คีมปากเป็ด ใช้นิ้วสอดและกดช่องท้อง และตรวจอัลตราซาวน์ช่องคลอดคุณแจ้งว่า มดลูกโตประมาณ 6 ซม. โตแต่ไม่มาก (แจ้งว่าโตไม่เท่าที่ตรวจกับคลินิก ซึ่งทางคลินิกแจ้งว่าประมาณ 3 ซม.) จึงไม่ได้ให้ยาหรือรักษาโดยวิธีอื่นแต่อย่างใด ทั้งยังไม่พบก้อนเนื้องอกอย่างชัดเจน เพียงแต่นัดให้ติดตามผลอีกสองเดือน เพื่อกลับมาอัลตราซาวน์อีกครั้ง และคุณได้ส่งตรวจปัสสาวะ เพราะประจำเดือนไม่มาหนึ่งรอบ (46 วันจากรอบก่อน) แต่ไม่พบการตั้งครรภ์ดิฉันจึงมีความกังวลและอยากได้คำแนะนำ ดังนี้ ภาวะมดลูกโตจะไม่อันตรายและส่งผลต่อร่างกายและชีวิตหรือคะ ขนาดของมดลูกต้องโตเท่าใด จึงจะทำการรักษาโดยใช้ยาหรือผ่าตัดได้ และประจำเดือนที่มาไม่ปกติ อาจเกิดจากการที่มดลูกโต หรือเนื้องอกมดลูกเป็นไปได้หรือไม่คะขอบสำหรับคำตอบล่วงหน้าค่ะ
สวัสดีค่ะ มดลูกโตเป็นภาวะที่มดลูกขยายตัวมากกว่าปกติ เกิดได้จากหลายปัจจัย เช่น การตั้งครรภ์ เนื้องอกในมดลูก โรคมะเร็งบางชนิด เป็นต้น เมื่อเกิดภาวะนี้ขึ้นจะทำให้ผู้ป่วยรู้สึกไม่สบายตัว หรือรู้สึกหนักบริเวณช่องท้องส่วนล่าง ปกติแล้วภาวะมดลูกโตไม่มีอันตรายร้ายแรง แต่หากมีอาการอื่นร่วมด้วย เช่น มีเลือดออกบริเวณช่องคลอด มีอาการปวดบริเวณกระดูกเชิงกราน เป็นต้น ควรรีบปรึกษาแพทย์ เพราะควรได้รับการรักษาจากที่กล่าวมาอาจติดตามอาการกับแพทย์ต่อไปก่อน หากแพทย์แจ้งว่ายังไม่จำเป็นต้องให้การรักษา อย่างไรก็ตามแพทย์จะนัดติดตามอาการและนัดกลับไปอัลตราซาวน์ดูขนาดมดลูกเป็นระยะ ในระหว่างนี้ถ้ามีอาการผิดปตกิเช่นปวดท้องน้อย เลือดออกผิดปกติ ให้กลับไปพบแพทย์ก่อนนัดได้ ส่วนใหญ่สาเหตุของมดลูกโตไม่ได้มีอันตรายถึงแก่ชีวิตยกเว้นเป็นก้อนเนื้อที่เป็นมะเร็ง ซึ่งกรณีนั้นก็จะโตเร็วมาก มีเลือดออกผิดปกติการผ่าตัดขึ้นกับการพิจารณาของสูตินรีแพทย์ อาจไม่ได้มีตัวเลขที่แน่ชัด ต้องดูด้วยว่ามีอาการผิดปกติหรือไม่ สาเหตุจากอะไร ประจำเดือนที่มาไม่ปกติอาจจะเกี่ยวกับมดลูกโตได้หากเป็นกรณีเป็นเนื้องอกมดลูกหรือเป็นเยื่อบุโพรงมดลูกเจริญผิดที่